CELEX: 32001D0523
Language: el
Date: 2001-06-27 00:00:00
Title: 2001/523/ΕΚ: Απόφαση της Επιτροπής, της 27ης Ιουνίου 2001, για τον καθορισμό οικολογικών κριτηρίων για την απονομή κοινοτικού οικολογικού σήματος σε προϊόντα καθαρισμού γενικής χρήσεως και προϊόντα καθαρισμού εγκαταστάσεων υγιεινής (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1670]

Avis juridique important

|

32001D0523

2001/523/ΕΚ: Απόφαση της Επιτροπής, της 27ης Ιουνίου 2001, για τον καθορισμό οικολογικών κριτηρίων για την απονομή κοινοτικού οικολογικού σήματος σε προϊόντα καθαρισμού γενικής χρήσεως και προϊόντα καθαρισμού εγκαταστάσεων υγιεινής (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1670]  

Επίσημη Εφημερίδα αριθ. L 189 της 11/07/2001 σ. 0025 - 0037

Απόφαση της Επιτροπήςτης 27ης Ιουνίου 2001για τον καθορισμό οικολογικών κριτηρίων για την απονομή κοινοτικού οικολογικού σήματος σε προϊόντα καθαρισμού γενικής χρήσεως και προϊόντα καθαρισμού εγκαταστάσεων υγιεινής[κοινοποιηθείσα υπό τον αριθμό Ε(2001) 1670](Κείμενο που παρουσιάζει ενδιαφέρον για τον ΕΟΧ)(2001/523/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για ένα αναθεωρημένο κοινοτικό σύστημα απονομής οικολογικού σήματος(1), και ιδίως τα άρθρα 3, 4 και 6,Εκτιμώντας τα ακόλουθα:(1) Το άρθρο 3 του κανονισμού (ΕΚ) αριθ. 1980/2000 προβλέπει ότι το οικολογικό σήμα μπορεί να απονέμεται σε προϊόν του οποίου τα χαρακτηριστικά είναι τέτοια ώστε να συμβάλλουν σημαντικά σε βελτιώσεις οικολογικών παραμέτρων καθοριστικής σημασίας.(2) Το άρθρο 4 του κανονισμού (ΕΚ) αριθ. 1980/2000 προβλέπει ότι καθορίζονται κριτήρια οικολογικής σήμανσης ανά κατηγορία προϊόντων.(3) Η ανάπτυξη και υιοθέτηση των μέτρων που προβλέπονται στην παρούσα απόφαση έγινε δυνάμει των διαδικασιών καθορισμού κριτηρίων οικολογικής σήμανσης κατά την έννοια των διατάξεων του άρθρου 6 του κανονισμού (ΕΚ) αριθ. 1980/2000.(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 17 του κανονισμού (ΕΚ) αριθ. 1980/2000,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η κατηγορία προϊόντων "προϊόντα καθαρισμού γενικής χρήσεως και προϊόντα καθαρισμού εγκαταστάσεων υγιεινής" (στο εξής "κατηγορία προϊόντων") υποδιαιρείται στις ακόλουθες δύο ομάδες:Προϊόντα καθαρισμού γενικής χρήσεως: απορρυπαντικά που προορίζονται για τη συνήθη καθαριότητα πατωμάτων, τοίχων, οροφών και άλλων σταθερών επιφανειών, και τα οποία για να χρησιμοποιηθούν διαλύονται ή αραιώνονται σε νερό.Προϊόντα καθαρισμού εγκαταστάσεων υγιεινής: απορρυπαντικά που προορίζονται για τη συνήθη απομάκρυνση (ακόμη και με τρίψιμο) ρύπων ή/και εναποθέσεων σε εγκαταστάσεις υγιεινής, όπως πλυσταριά, λουτρά, τουαλέτες και κουζίνες. Δεν περιλαμβάνονται προϊόντα που τοποθετούνται στη λεκάνη τουαλέτας ή μέσα στο καζανάκι και χρησιμοποιούνται ταυτοχρόνως με το νερό που καταιονίζεται. Δεν περιλαμβάνονται προϊόντα που χρησιμοποιούνται αποκλειστικά για την απομάκρυνση του ανθρακικού ασβεστίου (κοινώς πουρί). Δεν περιλαμβάνονται προϊόντα απολύμανσης.Δεν περιλαμβάνονται προϊόντα για ειδικότερες χρήσεις καθαρισμού, όπως για τον καθαρισμό φούρνων, παραθύρων, για το ξύσιμο και το γυάλισμα δαπέδων, για την απόφραξη σωλήνων αποχέτευσης, κ.ά.Η υπόψη κατηγορία προϊόντων περιλαμβάνει όχι μόνο προϊόντα που μπορούν να χρησιμοποιηθούν από ιδιώτες καταναλωτές, αλλά και προϊόντα προοριζόμενα για επαγγελματική χρήση.Άρθρο 2Η οικολογική επίδοση και η προς χρήση καταλληλότητα της υπόψη κατηγορίας προϊόντων αξιολογούνται με βάση τα κριτήρια που καθορίζονται στο παράρτημα και το προσάρτημα αυτού.Άρθρο 3Ο ορισμός και τα κριτήρια για την υπόψη κατηγορία προϊόντων ισχύουν για χρονικό διάστημα τριών ετών αρχής γενομένης από την ημέρα που τίθεται σε εφαρμογή η παρούσα απόφαση. Εάν στο μεταξύ δεν έχουν υιοθετηθεί αναθεωρημένα οικολογικά κριτήρια, η ισχύς των πρώτων παρατείνεται για ένα ακόμη έτος.Άρθρο 4Για διοικητικούς σκοπούς, η εν λόγω κατηγορία προϊόντων χαρακτηρίζεται με τον κωδικό αριθμό "020".Άρθρο 5Η παρούσα απόφαση απευθύνεται στα κράτη μέλη.Βρυξέλλες, 27 Ιουνίου 2001.Για την ΕπιτροπήMargot WallströmΜέλος της Επιτροπής(1) ΕΕ L 237 της 21.9.2000, σ. 1.ΠΑΡΑΡΤΗΜΑΠΛΑΙΣΙΟΠροκειμένου να κριθεί κατάλληλο για απονομή του οικολογικού σήματος, ένα προϊόν καθαρισμού γενικής χρήσεως ή ένα προϊόν καθαρισμού εγκαταστάσεων υγιεινής (στο εξής "προϊόν") πρέπει να εμπίπτει στην κατηγορία προϊόντων του άρθρου 1 και να συμμορφώνεται προς τα κριτήρια του παρόντος παραρτήματος, τα οποία πιστοποιούνται με δοκιμές που διεξάγονται κατ' αίτηση σύμφωνα με τα κριτήρια και με το τεχνικό προσάρτημα. Κατά περίπτωση, μπορούν να χρησιμοποιούνται άλλες μέθοδοι δοκιμών, εφόσον κριθούν ισοδύναμες από τον αρμόδιο φορέα που αξιολογεί την αίτηση (στο εξής "αρμόδιος φορέας"). Οι αρμόδιοι φορείς πρέπει να αναγνωρίζουν δοκιμές και πιστοποίηση που ανταποκρίνονται στα πρότυπα της σειράς ΕΝ 45 000 ή άλλα ισοδύναμα διεθνή πρότυπα. Όταν δεν αναφέρονται δοκιμές, ή όταν αναφέρονται ως χρησιμοποιούμενες για επαλήθευση ή παρακολούθηση, οι αρμόδιοι φορείς πρέπει, κατά περίπτωση, να στηρίζονται σε δηλώσεις και τεκμηρίωση από πλευράς του αιτούντος ή/και σε ανεξάρτητες επαληθεύσεις. Όταν επισημαίνεται ότι απαιτούνται ειδική τεκμηρίωση ή/και δηλώσεις, τα στοιχεία αυτά προσκομίζονται από τον αιτούντα ή/και τον κατασκευαστή ή/και τον προμηθευτή, κατά περίπτωση. Όπου υπεισέρχονται συστατικά, καλύπτονται ουσίες και παρασκευάσματα.Συνιστάται στους αρμόδιους φορείς να συνεκτιμούν την εφαρμογή αναγνωρισμένων συστημάτων περιβαλλοντικής διαχείρισης (π.χ. EMAS ή ISO 14001) όταν αξιολογούν αιτήσεις και ελέγχουν την συμμόρφωση προς τα κριτήρια του παρόντος παραρτήματος (σημείωση: η εφαρμογή τέτοιων συστημάτων διαχείρισης δεν είναι υποχρεωτική).Τα κριτήρια αποσκοπούν:- σε μείωση των περιβαλλοντικών επιπτώσεων με περιορισμό των ποσοτήτων επιβλαβών συστατικών, απορρυπαντικών και αποβλήτων από υλικά συσκευασίας,- σε μείωση ή πρόληψη των κινδύνων για το περιβάλλον και για την υγεία του ανθρώπου, οι οποίοι συνδέονται με τη χρήση επικίνδυνων ουσιών,- σε ενημέρωση του καταναλωτή ώστε να χρησιμοποιεί το προϊόν κατά τρόπο αποτελεσματικό, που να έχει τις ελάχιστες δυνατές επιπτώσεις για το περιβάλλον.Τα επίπεδα των κριτηρίων είναι τέτοια ώστε να προάγεται η επισήμανση εκείνων των προϊόντων της υπόψη κατηγορίας που δεν έχουν σοβαρές επιπτώσεις για το περιβάλλον.ΜΟΝΑΔΑ ΑΝΑΦΟΡΑΣΓια προϊόντα καθαρισμού γενικής χρήσεως, η μονάδα αναφοράς (έτσι όπως νοείται στα κριτήρια που ακολουθούν) είναι μια δόση του προϊόντος εκφρασμένη σε γραμμάρια την οποία συνιστά ο παραγωγός για ένα λίτρο διάλυσης (νερό πλύσης).Για προϊόντα καθαρισμού εγκαταστάσεων υγιεινής, δεν καθορίζεται μονάδα αναφοράς (τα συναφή κριτήρια υπολογίζονται σε σχέση με 100 g του προϊόντος).ΟΙΚΟΛΟΓΙΚΑ ΚΡΙΤΗΡΙΑ1. Οικοτοξικότητα και βιοαποικοδομησιμότηταΗ τοξικότητα του κρίσιμου όγκου αραίωσης (CDVtox) υπολογίζεται για κάθε συστατικό (i) σύμφωνα με την εξίσωση που ακολουθεί:&gt;PIC FILE= "L_2001189EL.002602.TIF"&gt;όπου βάρος (i) είναι το βάρος του συστατικού ανά μονάδα αναφοράς (σε ό,τι αφορά προϊόντα γενικής χρήσεως) ή ανά 100 g προϊόντος (σε ό,τι αφορά προϊόντα εγκαταστάσεων υγιεινής)· LF, ο συντελεστής επιβάρυνσης· και LTE, η συγκέντρωση του συστατικού που προκαλεί χρόνια τοξικότητα. Οι τιμές των παραμέτρων LF και LTE είναι οι αναγραφόμενες στον κατάλογο της βάσης δεδομένων για συστατικά απορρυπαντικών (κατάλογος DID) του προσαρτήματος μέρος Α. Εάν ένα συστατικό δεν περιλαμβάνεται στον κατάλογο DID, ο αιτών υπολογίζει τις τιμές ακολουθώντας την προσέγγιση του προσαρτήματος μέρος Β. Οι τιμές CDVtox των διαφόρων συστατικών αθροίζονται και προκύπτει η CDVtox του προϊόντος.Για προϊόντα καθαρισμού γενικής χρήσεως, η CDVtox του προϊόντος δεν υπερβαίνει τα 400 l/μονάδα αναφοράς.Για προϊόντα καθαρισμού εγκαταστάσεων υγιεινής, η CDVtox του προϊόντος δεν υπερβαίνει τα 4000 l/100 g προϊόντος.Η ακριβής σύσταση του προϊόντος κατατίθεται στον αρμόδιο φορέα, μαζί με τους αναλυτικούς υπολογισμούς των τιμών CDVtox από τις οποίες φαίνεται η συμμόρφωση προς το εν λόγω κριτήριο.2. Φώσφορος και φωσφονικές ενώσειςΗ συνολική ποσότητα στοιχειακού φωσφόρου στο προϊόν υπολογίζεται ανά μονάδα αναφοράς (για προϊόντα καθαρισμού γενικής χρήσεως) και ανά 100 g προϊόντος (για προϊόντα καθαρισμού εγκαταστάσεων υγιεινής) με συνεκτίμηση όλων των προϊόντων που περιέχουν φωσφόρο.Για προϊόντα καθαρισμού γενικής χρήσεως, η ολική περιεκτικότητα σε φωσφόρο (Ρ) δεν υπερβαίνει τα 0,2 g ανά μονάδα αναφοράς.Για προϊόντα καθαρισμού εγκαταστάσεων υγιεινής, η ολική περιεκτικότητα σε φωσφόρο (Ρ) δεν υπερβαίνει τα 2 g ανά 100 g προϊόντος.Οι φωσφονικές ενώσεις (υπολογιζόμενες ως Ρ) δεν υπερβαίνουν τα 0,02 g ανά μονάδα αναφοράς για προϊόντα καθαρισμού γενικής χρήσεως και τα 0,2 g ανά 100 g προϊόντος για προϊόντα καθαρισμού εγκαταστάσεων υγιεινής.Η ακριβής σύσταση του προϊόντος κατατίθεται στον αρμόδιο φορέα, μαζί με τους αναλυτικούς υπολογισμούς από τους οποίους προκύπτει συμμόρφωση προς το εν λόγω κριτήριο.3. Αναερόβια βιοαποικοδομησιμότητα τασιενεργώνΚάθε τασιενεργό που χρησιμοποιείται στο προϊόν πρέπει να είναι βιοαποικοδομήσιμο σε αναερόβιες συνθήκες.Κατατίθεται η ακριβής σύσταση του προϊόντος. Ο κατάλογος DID (βλέπε προσάρτημα μέρος Α) εμφαίνει κατά πόσον δεδομένο τασιενεργό βιοαποικοδομείται ή όχι σε αναερόβιες συνθήκες (που σημαίνει ότι όσα έχουν την ένδειξη Υ στη στήλη για την αναερόβια/βιοαποικοδομησιμότητα δεν πρέπει να χρησιμοποιούνται). Για τασιενεργά που δεν περιλαμβάνονται στον κατάλογο DID, πρέπει να αναφέρονται στοιχεία από τις υπάρχουσες επιστημονικές ή άλλες πηγές ή τα αποτελέσματα κατάλληλων δοκιμών, από όπου να προκύπτει ότι είναι βιοαποικοδομήσιμα σε αναερόβιες συνθήκες. Η δοκιμή αναφοράς για την αναερόβια βιοαποικοδομησιμότητα είναι η ISO 11734, ECETOC αριθ. 28 (Ιούνιος 1988) ή άλλη ισοδύναμη μέθοδος, με την απαίτηση ενός ελαχίστου βιοαποικοδομησιμότητας 60 % σε αναερόβιες συνθήκες.4. Επικίνδυνες ή τοξικές ουσίες ή παρασκευάσματαα) Τα παρακάτω προϊόντα δεν πρέπει να χρησιμοποιούνται στο προϊόν, είτε ως συστατικά αυτού είτε ως συστατικά παρασκευάσματος που περιέχεται στη σύνθεση:- αλκυλοφαινολαιθοξυλικές ενώσεις (ΑΡΕΟ)- νιτρομόσχοι και πολυκυκλικοί μόσχοι, μεταξύ των οποίων π.χ.:μοσχοξυλόλιο: 5-τρι-βουτυλ-2,4,6-τρινιτρο-m-ξυλόλιομόσχος αμβροειδούς: 4-τρι-βουτυλ-3-μεθοξυ-2,6-δινιτροτολουόλιομοσκένιο: 1,1,3,3,5-πενταμεθυλ-4,6-δινιτροϊνδάνιομόσχος του Θιβέτ: 1-τρι-βουτυλ-3,4,5-τριμεθυλ-2,6-δινιτροβενζόλιομοσχοκετόνη: 4'-τρι-βουτυλ-2',6'-διμεθυλ-3',5'-δινιτροακεταφαινόνηHHCB: 1,3,4,6,7,8-εξαϋδρο-4,6,6,7,8,8-εξαμεθυλκυκλοπεντα(g)-2-βενζοπυράνιοΑΗΤΝ: 6-ακετυλ-1,1,2,4,4,7-εξαμεθυλοτετραλίνη- EDTA (αιθυλενοδιαμινοτετραοξικό οξύ)- ΝΤΑ (νιτριλοτριοξικό οξύ)- τεταρτοταγείς ενώσεις του αμμωνίου- γλουταρική αλδεΰδη.Η ακριβής σύσταση του προϊόντος κατατίθεται στον αρμόδιο φορέα, μαζί με δήλωση, σύμφωνα με την οποία καμία από τις ανωτέρω ουσίες δεν περιέχεται στο προϊόν, είτε ως μεμονωμένο συστατικό είτε ως συστατικό παρασκευάσματος που περιέχεται στη σύνθεση του προϊόντος.β) Το προϊόν δεν περιέχει κανένα συστατικό που έχει ταξινομηθεί ωςR31 (σε επαφή με οξύ, εκλύει τοξικό αέριο)R40 (περιορισμένες ενδείξεις για καρκινογόνο δράση)R45 (ενδέχεται να προκαλεί καρκίνο)R46 (ενδέχεται να προκαλεί κληρονομικές γενετικές βλάβες)R49 (ενδέχεται να προκαλεί καρκίνο με την εισπνοή)R68 (πιθανοί κίνδυνοι μη αντιστρεπτών επιπτώσεων)R50+53 (πολύ τοξικό για υδρόβιους οργανισμούς· ενδέχεται να προκαλεί χρόνιες επιπτώσεις στο υδάτινο περιβάλλον)R51+53 (τοξικό για υδρόβιους οργανισμούς· ενδέχεται να προκαλεί χρόνιες επιπτώσεις στο υδάτινο περιβάλλον)R59 (επικίνδυνο για τη στιβάδα του όζοντος)R60 (ενδέχεται να διαταράσσει τη γονιμότητα)R61 (ενδέχεται να προκαλεί βλάβες στο έμβρυο)R62 (πιθανός κίνδυνος διαταραχής της γονιμότητας)R63 (πιθανός κίνδυνος πρόκλησης βλαβών στο έμβρυο)R64 (ενδέχεται να προκαλεί βλάβες σε βρέφη που θηλάζουν),ούτε συνδυασμό αυτών, σύμφωνα με την οδηγία 67/548/ΕΟΚ του Συμβουλίου, της 27ης Ιουνίου 1967, σχετικά με την προσέγγιση των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση επικίνδυνων ουσιών(1) και τις εν συνεχεία τροποποιήσεις της, ή σύμφωνα με την οδηγία 1999/45/ΕΚ του Ευρωπαϊκού Κοινοβουλίου και του Συμβουλίου, της 31ης Μαΐου 1999, σχετικά με την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση επικίνδυνων παρασκευασμάτων(2) και τις εν συνεχεία τροποποιήσεις της.Η ως άνω απαίτηση ισχύει και για κάθε συστατικό παρασκευάσματος που υπεισέρχεται στη σύνθεση του προϊόντος εφόσον η περιεκτικότητα του συστατικού στο παρασκεύασμα είναι μεγαλύτερη από 0,1 % κ.β.Εντούτοις, για τη συντήρηση του προϊόντος επιτρέπεται η χρησιμοποίηση βιοκτόνων (με την επιφύλαξη του κριτηρίου για τα βιοκτόνα που περιγράφεται στη συνέχεια) χαρακτηρισμένων/ταξινομημένων ως R50+53 ή R51+53, υπό τον όρο όμως ότι δεν είναι δυνάμει βιοσυσσωρεύσιμα. Με την έννοια αυτή, βιοκτόνο θεωρείται ότι είναι δυνάμει βιοσυσσωρεύσιμο εάν ο log Pow (λογάριθμος του συντελεστή κατανομής οκτανόλης/νερού) είναι &gt;= 3,0 (εκτός εάν ο συντελεστής βιοσυσσώρευσης BCF που έχει προσδιοριστεί πειραματικά είναι &lt;= 100).Η ακριβής σύσταση του προϊόντος κατατίθεται στον αρμόδιο φορέα, μαζί με αντίγραφα των δελτίων δεδομένων ασφάλειας υλικού για κάθε συστατικό, όπου θα εμφαίνεται η ταξινόμηση ή μη για κάθε συστατικό, καθώς και δήλωση σύμφωνα με την οποία δεν έχει χρησιμοποιηθεί καμία από τις ανωτέρω ουσίες.Ομοίως και οι προμηθευτές των παρασκευασμάτων που χρησιμοποιούνται στη σύνθεση του προϊόντος δηλώνουν ότι το εκάστοτε παρασκεύασμα ανταποκρίνεται στις ανωτέρω απαιτήσεις.5. Πτητικές οργανικές ενώσειςΗ περιεκτικότητα του προϊόντος σε πτητικές οργανικές ενώσεις σημείου ζέσεως &lt;  150 °C δεν πρέπει να είναι μεγαλύτερη από 10 % κ.β.Κατατίθεται η ακριβής σύσταση του πρϊόντος, μαζί με αντίγραφα των δελτίων δεδομένων ασφάλειας υλικού για κάθε οργανικό συστατικό, καθώς και δήλωση συμμόρφωσης με το εν λόγω κριτήριο.6. Βαφές ή χρωστικέςΤυχόν βαφές ή χρωστικές ουσίες που χρησιμοποιήθηκαν στο προϊόν πρέπει να διαθέτουν άδεια κατά την έωοια των διατάξεων της οδηγίας 76/768/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών σχετικά με τα καλλυντικά(3) και των εν συνεχεία τροποποιήσεων αυτής.Στον αρμόδιο φορέα υποβάλλεται δήλωση συμμόρφωσης προς το εν λόγω κριτήριο, καθώς και πλήρης κατάλογος όλων των βαφών ή χρωστικών που χρησιμοποιήθηκαν.7. Αρωματικές ουσίεςα) Το προϊόν δεν πρέπει να περιέχει αρωματικές ουσίες που με τη σειρά τους περιέχουν νιτρομόσχους ή πολυωκλικούς μόσχους, κατά την έννοια του προηγούμενου κριτηρίου.β) Εάν το προϊόν περιέχει μία ή περισσότερες από τις κάτωθι αρωματικές ουσίες, αυτό θα πρέπει να φαίνεται ευκρινώς στη συσκευασία με αναγραφή των ονομασιών τους:>ΘΕΣΗ ΠΙΝΑΚΑ>γ) Η παρασκευή ή/και ο χειρισμός συστατικών που προστίθενται στο προϊόν ως αρωματικές ουσίες πρέπει να ακολουθούν τον κώδικα πρακτικής της διεθνούς ένωσης αρωματικών ουσιών (International Fragrance Association).Στον αρμόδιο φορέα υποβάλλεται δήλωση συμμόρφωσης προς καθένα από τα μέρη του εν λόγω κριτηρίου.8. Ευαισθητοποιητικές ουσίεςΤο προϊόν δεν θα πρέπει να έχει ταξινομηθεί ως R42 (εισπνεόμενο, ενδέχεται να προκαλέσει ευαισθητοποίηση) ή/και R43 (ερχόμενο σε επαφή με το δέρμα, ενδέχεται να προκαλέσει ευαισθητοποίηση) σύμφωνα με την οδηγία 1999/45/ΕΚ.Η ακριβής σύσταση του προϊόντος κατατίθεται στον αρμόδιο φορέα, μαζί με αντίγραφα των δελτίων δεδομένων ασφάλειας υλικού για κάθε συστατικό, όπου θα εμφαίνεται η ταξινόμηση ή μη για κάθε συστατικό, καθώς και δήλωση συμμόρφωσης προς το εν λόγω κριτήριο.9. Βιοκτόναα) Το προϊόν μπορεί να περιέχει βιοκτόνα αποκλειστικώς για συντήρηση, και στη σωστή δόση. Η παρούσα διάταξη δεν αφορά τασιενεργά τα οποία μπορεί να έχουν και βιοκτόνες ιδιότητες.Κατατίθεται η ακριβής σύσταση του προϊόντος, μαζί με αντίγραφα των δελτίων δεδομένων ασφάλειας υλικού για όλα τα συντηρητικά που προστέθηκαν, καθώς και πληροφορίες σχετικά με τη δόση που είναι αναγκαία για τη συντήρηση του προϊόντος. Υποβάλλεται επίσης δήλωση συμμόρφωσης προς το εν λόγω κριτήριο.β) Απαγορεύεται να βεβαιώνεται ή να υπονοείται πάνω στη συσκευασία ή με οποιοδήποτε άλλο τρόπο ότι το προϊόν έχει αντιμικροβιακή δράση.Κατατίθενται στον αρμόδιο φορέα τα κείμενα και η διάταξή τους πάνω σε κάθε τύπο συσκευασίας ή/και ένα δείγμα της κάθε τύπου συσκευασίας, μαζί με δήλωση συμμόρφωσης προς το εν λόγω κριτήριο.10. Απαιτήσεις που αφορούν τη συσκευασίαα) Για προϊόντα καθαρισμού γενικής χρήσεως, η περιεκτικότητα σε νερό πρέπει να είναι &lt;= 90 % κ.β. (ώστε να περιορίζονται όσο γίνεται περισσότερο τα υλικά συσκευασίας).β) Δεν πρέπει να χρησιμοποιούνται συσκευές αερολυμάτων με προωθητικά αέρια.γ) Η σήμανση των πλαστικών πρέπει να γίνεται σύμφωνα με την οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας(4), ή σύμφωνα με το πρότυπο DIN 6120 μέρη 1 και 2 σε συνδυασμό με το πρότυπο DIN 7728 μέρος 1.δ) Εάν η πρωτογενής συσκευασία γίνεται με ανακυκλωμένο υλικό, κάθε σχετική ένδειξη πάνω στη συσκευασία πρέπει να συμμορφώνεται με το πρότυπο ISO 14021 "Οικολογικές ετικέτες και ενδείξεις - Πληροφορίες κατά δήλωση (οικολογική σήμανση τύπου ΙΙ)".ε) Τα διάφορα μέρη της πρωτογενούς συσκευασίας πρέπει να διαχωρίζονται εύκολα σε μέρη εξ ενός υλικού.Κατατίθεται στον αρμόδιο φορέα η ακριβής σύσταση του προϊόντος, μαζί με ένα δείγμα της συσκευασίας του, της ετικέτας συμπεριλαμβανομένης. Υποβάλλεται επίσης δήλωση συμμόρφωσης προς καθένα από τα μέρη του εν λόγω κριτηρίου.ΚΑΤΑΛΛΗΛΟΤΗΤΑ ΠΡΟΣ ΧΡΗΣΗ11. Καταλληλότητα προς χρήσηΤο προϊόν πρέπει να είναι κατάλληλο προς χρήση και να ανταποκρίνεται στις ανάγκες των καταναλωτών.Κατατίθενται στον αρμόδιο φορέα όλα τα σχετικά δεδομένα. Μεταξύ αυτών πρέπει να περιλαμβάνονται τουλάχιστον τα αποτελέσματα μιας δοκιμής επιδόσεων η οποία θα συνίσταται σε σύγκριση μιας πλύσης με το προϊόν (στη συνιστώμενη δόση) με μια πλύση με νερό και με μια πλύση με ένα τουλάχιστον άλλο προϊόν (τρέχον στην περιοχή όπου πρόκειται να κυκλοφορήσει το προϊόν για το οποίο ζητείται οικολογική σήμανση, και στη συνιστώμενη γι' αυτό δόση). Η επιλογή των προϊόντων αναφοράς και του πρωτοκόλλου δοκιμής που χρησιμοποιήθηκαν για τις συγκρίσεις αιτιολογούνται. Τα αποτελέσματα των συγκρίσεων θα αιτολογηθούν για μία ή περισσότερες από τις συνηθισμένες επιφάνειες για τις οποίες συνιστάται το προϊόν. Οι παράμετροι της δοκιμής και ο βαθμός ρυπαρότητας θα πρέπει να ανταποκρίνονται σε ρεαλιστικές καταστάσεις, που σημαίνει ότι ένα προϊόν για καθαριότητα κουζίνας πρέπει να δοκιμαστεί σε ρύπους από λίπη που έχουν αφεθεί για αρκετό καιρό, ενώ για προϊόντα καθαριότητας λουτρών ενδιαφέρει "η ικανότητα του προϊόντος να διαλύει το πουρί". Για όξινα προϊόντα τουαλέτας, ο αιτών μπορεί π.χ. να χρησιμοποιήσει τη δοκιμή IKW (IKW-test for acidic toilet cleaners) που δημοσιεύτηκε στο επιστημονικό περιοδικό SΦFW 126 11-2000. Για προϊόντα καθαρισμού γενικής χρήσεως, ο αιτών μπορεί π.χ. να χρησιμοποιήσει τη δοκιμή "Washing of tiled floors and grease removal from kitchen surfaces" ("πλύσιμο δαπέδων με πλακάκια και απομάκρυνση λιπαρών ρύπων κουζίνας"), την οποία καθιέρωσε η CTTN-IREN.ΕΝΗΜΕΡΩΣΗ ΤΟΥ ΚΑΤΑΝΑΛΩΤΗ12. Ενημέρωση για τη συσκευασίαα) Οδηγίες χρήσεως που αφορούν τη δόσηΓια προϊόντα καθαρισμού γενικής χρήσεως, πρέπει να αναγράφεται στη συσκευασία η ακριβής συνιστώμενη δόση συνοδευόμενη από επεξηγηματικό πικτόγραμμα (π.χ. δοχείο 5 lit, συνιστώμενη δόση με μεζούρα το καπάκι και σε ml).Σε περίπτωση συμπυκνωμένου προϊόντος για εγκαταστάσεις υγιεινής, στη συσκευασία πρέπει να αναγράφεται ευκρινώς ότι αρκεί μικρή μόνο ποσότητα του προϊόντος σε σύγκριση με τα συνήθη, δηλαδή μη συμπυκνωμένα, προϊόντα.Στη συσκευασία αναγράφεται το κείμενο που ακολουθεί ή άλλο ισοδύναμο: "Η σωστή δόση συνεπάγεται οικονομία και ελαχιστοποιεί την επιβάρυνση του περιβάλλοντος".β) Οδηγίες ασφάλειαςΟι ενδείξεις που ακολουθούν ή άλλες ισοδύναμες αναγράφονται στη συσκευασία του προϊόντος, τόσο με τη μορφή κειμένου όσο και με ισοδύναμο πικτόγραμμα:"Να φυλάσσεται μακριά από παιδιά""Μην αναμειγνύετε διαφορετικά προϊόντα""Μην εισπνέετε το ψεκαζόμενο προϊόν" (μόνο για προϊόντα σε συσκευές αερολυμάτων).γ) Πληροφορίες και επισήμανση που αφορούν τα συστατικάΕφαρμόζεται η σύσταση 89/542/ΕΟΚ της Επιτροπής, της 13ης Σεπτεμβρίου 1989, για την επισήμανση απορρυπαντικών και προϊόντων καθαρισμού(5).Εάν το προϊόν περιέχει αρωματικές ουσίες, αυτό αναγράφεται στη συσκευασία.δ) Πληροφορίες για το οικολογικό σήμαΣτη συσκευασία αναγράφεται το κείμενο που ακολουθεί ή άλλο ισοδύναμο: "Περισσότερες πληροφορίες υπάρχουν στην ιστοθέση του οικολογικού σήματος της ΕΕ: http://europa.eu.int/ecolabel".Κατατίθεται στον αρμόδιο φορέα ένα δείγμα της συσκευασίας του προϊόντος μαζί με την ετικέτα, καθώς και δήλωση συμμόρφωσης με καθένα από τα μέρη του εν λόγω κριτηρίου.13. Πληροφορίες που πρέπει να περιέχει το οικολογικό σήμαΣτο δεύτερο πλαίσιο του οικολογικού σήματος αναγράφεται το κείμενο που ακολουθεί:- περιορισμένες επιπτώσεις στην υδρόβια ζωή,- σαφείς οδηγίες χρήσεως ως προς τη συνιστώμενη δόση.14. Επαγγελματική κατάρτισηΓια απορρυπαντικά προοριζόμενα για επαγγελματίες, ο παραγωγός, ο διανομέας ή τρίτος μεριμνά για την κατάρτιση του προσωπικού καθαριότητας ή παρέχει σχετικό υλικό. Η κατάρτιση αυτή συνίσταται στην παροχή οδηγιών σχετικά με τη χρήση του προϊόντος βήμα προς βήμα: αραίωση, χρησιμοποίηση, διάθεση και τρόπο χρήσεως του αντίστοιχου εξοπλισμού.Κατατίθεται στον αρμόδιο φορέα ένα δείγμα του υλικού κατάρτισης ή/και περιγραφή του περιεχομένου της κατάρτισης.(1) ΕΕ 196 της 16.8.1967, σ. 1.(2) ΕΕ L 200 της 31.5.1999, σ. 1.(3) ΕΕ L 262 της 27.9.1976, σ. 169.(4) ΕΕ L 365 της 31.12.1994, σ. 10.(5) ΕΕ L 291 της 10.10.1989, σ. 55.ΠροσάρτημαΒΑΣΗ ΔΕΔΟΜΕΝΩΝ ΓΙΑ ΣΥΣΤΑΤΙΚΑ ΑΠΟΡΡΥΠΑΝΤΙΚΩΝ ΚΑΙ ΑΚΟΛΟΥΘΗΤΕΑ ΠΡΟΣΕΓΓΙΣΗ ΓΙΑ ΣΥΣΤΑΤΙΚΑ ΠΟΥ ΔΕΝ ΠΕΡΙΛΑΜΒΑΝΟΝΤΑΙ ΣΤΗ ΒΑΣΗ ΔΕΔΟΜΕΝΩΝA. Τα δεδομένα που ακολουθούν και που αφορούν τα συνηθέστερα συστατικά απορρυπαντικών θα χρησιμοποιηθούν για τον υπολογισμό των οικολογικών κριτηρίων(Σημείωση:δεν χρησιμοποιούνται στην υπόψη κατηγορία προϊόντων οι παράμετροι NBO α, SI, II, THOD καθώς και οι συντελεστές CF για NBO αν)Βάση δεδομένων για συστατικά απορρυπαντικών (κατάλογος DID, έκδοση 29.9.1998)>ΘΕΣΗ ΠΙΝΑΚΑ>Υπόμνημα:Y= ναι, το κριτήριο ισχύει.O= όχι, το κριτήριο δεν ισχύει.LTE= συγκέντρωση που προκαλεί χρόνιες επιπτώσεις.NOEC= συγκέντρωση που δεν προκαλεί καμία επίπτωση.CF= διορθωτικός συντελεστής για οργανικές ενώσεις που δεν αποικοδομούνται σε αναερόβιες συνθήκες.THOD= θεωρητικώς απαιτούμενο οξυγόνο.B. Προσέγγιση για συστατικά που δεν περιλαμβάνονται στον κατάλογο DIDΓια συστατικά που δεν περιλαμβάνονται στον κατάλογο DID, ο αιτών θα βρει τις κατάλληλες τιμές των παραμέτρων με δική του ευθύνη. Οι μέθοδοι αναφοράς που θα χρησιμοποιηθούν για τις δοκιμές είναι εκείνες των παραρτημάτων της οδηγίας 67/548/ΕΟΚ του Συμβουλίου(1).Η προσέγγιση για τον υπολογισμό της συγκέντρωσης που προκαλεί χρόνιες τοξικές επιπτώσεις (LTE) και των συντελεστών επιβάρυνσης (LF) περιγράφεται στη συνέχεια.1. ΠΩΣ ΥΠΟΛΟΓΙΖΕΤΑΙ Η ΣΥΓΚΕΝΤΡΩΣΗ ΠΟΥ ΠΡΟΚΑΛΕΙ ΧΡΟΝΙΕΣ ΤΟΞΙΚΕΣ ΕΠΙΠΤΩΣΕΙΣ (LTE)Ως LTE λαμβάνεται η χαμηλότερη επικυρωμένη συγκέντρωση που προκαλεί χρόνιες τοξικές επιπτώσες σε ψάρια, δαφνία (daphnia magna) και φύκη.Σε περιπτώσεις κατά τις οποίες χρησιμοποιούνται δεδομένα που αφορούν ομόλογες ενώσεις ή/και QSARs (Quantitative Structure Activity Relationships/ποσοτικές σχέσεις δομής-δραστικότητας), πρέπει να εξετάζεται το ενδεχόμενο διόρθωσης της τιμής LTE που θα επιλεγεί τελικά. Εάν δεν υπάχουν δεδομένα χρόνιας τοξικότητας (π.χ. η NOEC) για ένα ή περισσότερα από τα τρία είδη, ή εάν υπάρχουν μόνο δεδομένα χρόνιας τοξικότητας (π.χ. LC50), χρησιμοποιούνται οι κατώθι συντελεστές αβεβαιότητας (UF):1.1. Συντελεστές αβεβαιότητας (UF) για μη τασιενεργά>ΘΕΣΗ ΠΙΝΑΚΑ>Παρέκκλιση απ' αυτόν τον κανόνα μπορεί να γίνει δεκτή αν αποδειχτεί ότι μπορούν να αιτιολογηθούν επιστημονικώς χαμηλότεροι συντελεστές ή δεδομένα.1.2. Συντελεστές αβεβαιότητας (UF) για τασιενεργά>ΘΕΣΗ ΠΙΝΑΚΑ>2. ΠΩΣ ΥΠΟΛΟΓΙΖΟΝΤΑΙ ΟΙ ΣΥΝΤΕΛΕΣΤΕΣ ΕΠΙΒΑΡΥΝΣΗΣ (LF)Οι συντελεστές επιβάρυνσης (LF) για τον υπολογισμό της τοξικότητας του κρίσιμου όγκου αραίωσης (CDVtox) είναι ένα μέτρο του ποσοστού της ουσίας που διέρχεται από το σύστημα επεξεργασίας λυμάτων και εξαρτάται από τη βιοαποικοδομησιμότητα και την τάση ρόφησης της ουσίας.2.1. Συντελεστές επιβάρυνσης για οργανικές ουσίες>ΘΕΣΗ ΠΙΝΑΚΑ>Σημείωση:Για την εκτίμηση της ρόφησης μπορεί να χρησιμοποιηθεί ο log Pow (λογάριθμος του συντελεστή κατανομής οκτανόλης/νερού), όπου Pow &lt;  2 áíôéóôïé÷åß óå ÷áìçëÞ ñüöçóç, Pow &lt;  x &lt;  4 áíôéóôïé÷åß óå ìÝóç êáé Pow  &gt; 4 σε υψηλή. Εάν δεν υπάρχουν στοιχεία σχετικά με τη ρόφηση, αυτή θεωρείται χαμηλή.2.2. Ειδική προσέγγιση για τασιενεργά που αποικοδομούνται εύκολα>ΘΕΣΗ ΠΙΝΑΚΑ>2.3. Ειδική προσέγγιση για ανόργανες ουσίες>ΘΕΣΗ ΠΙΝΑΚΑ>(1) ΕΕ 196 της 16.8.1967, σ. 1.